Biek ãb Jesús Ẽwandamag jeeujem deg am phatkhon phiejem khĩirphee oo sĩejim aajem.
Mag oo simua jũrr bee thʉnʉm khʉʉnau ag ee phatkhon pʉapʉi ereu dich thʉnʉmta eerpa oo sĩejim anaabá.
Irua oowai riknaanaun phatkhon pom dee naajim anʉm.
Mamʉ riknaanau mag phatkhon dʉrrcha dee pʉa nʉm ee,
khoopaa ʉʉi ãb aphʉʉ khitʉm beejim aajem.
Mag beewi phatkhon chi dau daídam numpai wai sĩerr warre mag numwe ag ee dee pʉapʉijim anaabá.
Mag khoopaa ʉʉyau phatkhon bʉ̃rʉʉ wai kherarrdam thum deebarm oowia Jesuu ich khapeen ich aig thʉ̃rkha auwia,
—Keena,
mua pãrag jaaukhimgui ajim anʉm.
Jãg khoopaa ʉʉi dau aphʉʉ khitʉmua phatkhon bʉ̃rʉʉ deejieb mamʉ,
Ẽwandam dakhĩiran tagam khʉʉn khãaijã ʉ̃rʉʉchata deebarmgui ajim anʉm.
Warm khʉʉnaun sĩi amach den sobtarr eemta Ẽwandamag dee naabahab.
Mamʉ jãg khoopaa ʉʉi aphʉʉ khitʉmua chan magba,
ich den ãbmiecha agua ich thach khoju arrdamta warre thum deebarmgui a jaaujim aajem.